open-index/open-wikipedia-markdown huggingface dataset:
Jalkapallon alle 21-vuotiaiden Euroopan-mestaruuskilpailut 2011

**[[Jalkapallon alle 21-vuotiaiden Euroopan-mestaruuskilpailut]] 2011** pelattiin Tanskassa 11.–25. kesäkuuta. Euroopan-mestaruuden voitti Espanja, joka kukisti finaalissa  Sveitsin 2–0.

## Joukkueet
Kisoihin pääsi karsintojen kautta seitsemän maata isäntämaa Tanskan lisäksi:

**Lohko A:**
* Tanska (isäntä)
* Sveitsi
* Islanti
* Valko-Venäjä

**Lohko B:**
* Englanti
* Espanja
* Ukraina
* Tšekki

## Ottelupaikat
Turnaus pelattiin neljällä paikkakunnalla:
*Atletion, Aarhus
*Energi Nord Arena, Aalborg
*MCH Arena, Herning
*Viborg Stadion, Viborg

## Tulokset
### Alkulohkot

#### Lohko A

† Keskinäisten otteluiden maaliero: Valko-Venäjä +1, Islanti 0, Tanska –1

----

----

----

----

----

#### Lohko B

----

----

----

----

----

### Pudotuspelit

#### Välierät

----

#### Olympiakarsinta

#### Loppuottelu

## Parhaat maalintekijät
;5 maalia
* Adrián López

;3 maalia
* Admir Mehmedi

;2 maalia
* Bořek Dočkal
* Ander Herrera
* Juan Mata
* Danny Welbeck
* Andrei Varankau

## Lähteet

## Aiheesta muualla

*Viralliset kisasivut
*Kilpailut Uefan sivustolla
Nikolče Noveski

**Nikolče Noveski** (, s. 28. huhtikuuta 1979 Bitola, Jugoslavian SFR) on pohjoismakedonialainen jalkapalloilija, joka voi pelata joko laita- tai keskuspuolustajana. Hän edustaa Saksan Bundesliigassa pelaavaa 1. FSV Mainz 05:ia.

## Lähteet

## Aiheesta muualla
* Noveski fussballdaten.de-sivustolla 
* Noveski MacedonianFootball.com-sivustolla
Midlake

**Midlake** on vuonna 2000 perustettu yhdysvaltalainen rockyhtye Texasista. Yhtye on julkaissut viisi studioalbumia.

Yhtyeen jäsenet tapasivat opiskellessaan jazzmusiikkia samassa opinahjossa, Pohjois-Texasin yliopistossa. Alussa musiikki oli hyvin Herbie Hancock -vaikutteista kokeellista jazz/funkmusiikkia, mutta muuttui pian indierockiksi. Yhtyeen ensimmäinen EP *Milkmaid Grand Army* herätti Simon Raymonden mielenkiinnon ja yhtye teki sopimuksen Raymonden brittiläisen Bella Union -levy-yhtiön kanssa. Ensimmäinen kokopitkä albumi *Bamnan and Slivercork* julkaistiin heinäkuussa 2004. Johtuen eurooppalaisesta levy-yhtiöstä Midlake menestyi aluksi paremmin Euroopassa kuin Yhdysvalloissa.

Varsinainen läpimurtoalbumi oli toinen levy, vuonna 2006 ilmestynyt *The Trials of Van Occupanther*, jolla oli vaikutteita 1970-luvun artisteilta kuten Neil Young, America ja Fleetwood Mac. Kolmas albumi *The Courage of Others* ilmestyi helmikuussa 2010 ja oli muun muassa Mojo Magazinen kuukauden albumi.

Midlaken laulaja Tim Smith on vieraillut Chemical Brothersin levyllä *[[We Are the Night]]* (2007) kappaleella "The Pills Won't Help You Now".

Yhtye on esiintynyt Suomessa Ruisrockissa kesällä 2010 ja Tavastialla marraskuussa 2010. Kolmannen kerran Midlake vieraili Suomessa Flow-festivaaleilla elokuussa 2011.

## Diskografia
### Studioalbumit
* 2004 - *Bamnan and Slivercork*
* 2006 - *The Trials of Van Occupanther*
* 2010 - *[[The Courage of Others]]*
* 2013 - *Antiphon*
* 2022 - *For the Sake of Bethel Woods*

### Singlet ja EP:t
* 2001 - Milkmaid Grand Army (EP)
* 2005 - Balloon Maker (EP)
* 2007 - Oak & Julian (vain iTunesissa julkaistu EP)
* 2009 - Acts of Men (12" single)

## Lähteet
Chemigate

**Chemigate Oy** on suomalaisomisteinen yritys, joka syntyi syyskuussa 2010, kun toimiva johto osti BASF:in tärkkelyspuolen liiketoiminnan uuden yhtiön lukuun. Chemigate Oy:llä on kolme tuotantolaitosta Suomessa: Lapualla sijaitsee yhtiön pääkonttori ja märkämodifiointilaitos, Kaipiaisissa märkämodifiointilaitos ja Mietoisissa reagenssitehdas. Yrityksen liikevaihdon odotetaan olevan noin 50 miljoonaa euroa vuodessa.

Tuotevalikoimaan kuuluvat modifioidut tärkkelykset teknisiin sovelluksiin sekä laaja valikoima tärkkelyspohjaisia kationisia liuospolymeerejä. Chemigate valmistaa omiin tuotteisiinsa kationista reagenssia, jota yritys myös myy tärkkelys- ja kemikaaliteollisuudelle.

Chemigate investoi heti perustamisvaiheessa uuteen kuivamodifiointilaitokseen Lapualle. Rakennushankkeen arvoksi arvioidaan noin 10 miljoonaa euroa. Investoinnin myötä lanseeraukset uuden sukupolven tärkkelystuotteisiin paperi- ja kartonkiteollisuuden puolelle tulevat mahdollisiksi samoin kuin laajentuminen uusille toimialoille.

Chemigate työskentelee läheisessä yhteistyössä paperiteollisuuden, Valtion Teknisen Tutkimuskeskuksen, Altian ja Finnamylin kanssa.

## Chemigaten omistajat
*Toimiva johto 59,1%
*Altia 19,9%
*Yksityiset sijoittajat 15,0%
*Sijoittajayhtiöt 5,0% 

## Lähteet

## Aiheesta muualla
* Pulpapernews.com 17.8.2010 
* Altia 
* Tekniikka & Talous 3.8.2010
Luonnollisesti hullu

**Luonnollisesti hullu: Evoluutio ja mielenterveys** on Marko Hamilon vuonna 2011 julkaisema kirja. Hamilo arvostelee nykyaikaista psykokulttuuria ja muistuttaa, että mieli on evoluution tuote. Suurimman osan kehityshistoriastaan ihmislaji on elänyt metsästäjä-keräilijöinä pienehköissä yhteisöissä.

## Lähteet

## Aiheesta muualla
* Mirja Wuokko: Mielen menneisyys. *City*-lehti 17/2011.
* Kristiina Koivunen: Ei lapsuuden traumat vaan geenit . *Voima* 5/2011.
Taito Tuunanen

**Taito Kalevi Tuunanen** (s. 1950) on suomalainen sijoittaja, joka oli julkisuudessa varsinkin 1980-luvun lopun niin sanotun kasinotalouden vuosina. Koulutukseltaan hän on merkonomi.

Tuunanen toimi Suomen Tietotoimiston STT:n talouspäällikkönä aloittaessaan sijoittamisen pörssiosakkeisiin. Sijoitustoiminta oli aluksi pienimuotoista, mutta 1980-luvulla se kasvoi suuriin mittoihin, kun pankit alkoivat rahoittaa hänen liiketoimiaan. Tuunanen toimi 1980-luvulla yhteistyössä Kai Mäkelän kanssa ja kaksikko keskittyi erityisesti yhtiöiden nurkanvaltauksiin. Nurkanvaltaukset he aloittivat 1984 hankkimalla osakkeita pohjalaisesta Vaasa Oy -lehtiyhtiöstä. 

Keskinäinen vakuutusyhtiö Sampo muuttui vuonna 1987 osakeyhtiöksi ja Sammon vakuutuksenottajat saivat Sammon osakkeita vakuutusmaksujensa suhteessa. Tuunanen ja Mäkelä aloittivat heti Sammon osakkeiden oston uusilta pienomistajilta. Lopulta Tuunanen yhdessä Mäkelän ja Ahti Vilppulan kanssa omisti noin 20 prosenttia Sammon osakkeista, jotka he myivät sitten hyvällä voitolla Finanssilaitos Oy:lle. Tuunanen oli mukana myös ns. Kouri-kaupoissa.

Tuunanen kärsi suuret tappiot 1990-luvun alun lamavuosina, kun hänen osakesalkkunsa siirtyi Unitas/SYP:lle ja Tuunasella jäi tämän jälkeen vielä 50 miljoonan markan velat. Hän palasi kuitenkin takaisin sijoitustoimintaan keskittyen hankkimaan omistuksia mediayhtiöistä. Vuonna 2008 Tuunanen oli merkittävä vähemmistöosakas Alma Mediassa ja Karjalainen-lehteä julkaisevassa Pohjois-Karjalan kirjapainossa. Tuunanen pitää nykyään kotipaikkanaan Parikkalan Akonpohjaa.

## Lähteet
* Kati Haapakoski : Kriisin jälkeen. Taloussanomat 11.8.2001 
* Taito Tuunasesta tuli taas mediamiljonääri Uusi Suomi 22.4.2008
* Musta Maanantai 1987 -blogi 8.9.2008 : Pörssikauppaa 21 vuotta sitten
* Pankkikriisi-blogi 24.11.2008 : Pankin toiminta ja pankkipelin pelurit
Bella Union

**Bella Union** on brittiläinen itsenäinen levy-yhtiö, jonka perustivat Cocteau Twins -yhtyeen jäsenet Simon Raymonde ja Robin Guthrie vuonna 1997.

Bella Unionilla musiikkia julkaisevat muiden muassa Midlake, Explosions in the Sky, Fleet Foxes, The Dears, Howling Bells, Beach House, Department of Eagles ja Fionn Regan. Yhtiölle levyttävät artistit edustavat musiikin useita lajeja ja saavat huomattavan paljon vapautta musiikin teossa.

Useat yhtiön artistit ovat menestyneet hyvin. Fionn Reganin albumi *The End of History* oli vuonna 2007 ehdolla Mercury Prizen saajaksi. Fleet Foxesin yhtyeen mukaan nimetty levy oli vuoden 2009 myydyin itsenäisen levy-yhtiön albumi ja toi Bella Unionille ensimmäisen platinajulkaisun.

Vuonna 2010 Bella Union voitti vuoden parhaan itsenäisen levy-yhtiön palkinnon Music Week Awards -tapahtumassa.

## Lähteet
Dietrich Mateschitz

**Dietrich Mateschitz** (20. toukokuuta 1944 – 22. lokakuuta 2022) oli itävaltalainen liikemies. Mateschitz tuli tunnetuksi Red Bull -energiajuoman kehittäjänä (alkuperäinen kehittäjä thaimaalainen Chaleo Yoovidhya, jolta Dietrich sai reseptin ja jonka kanssa hän jalosti sitä eteenpäin). Hän omisti 49 prosenttia yhtiön osakkeista. Mateschitz kuoli pitkäaikaisen sairauden seurauksena lokakuussa 2022.

Mateschitz perusti ja omisti myös Red Bullin F1-tallin sekä muut urheilutoiminnot kuten EC Red Bull Salzburgin jääkiekko- ja jalkapallojoukkueet.

## Lähteet
Samaa sukua

**Samaa sukua** () on yhdysvaltalainen draamasarja, joka perustuu Ron Howardin ohjaamaan vuoden 1989 elokuvaan *[[Perhe on paras (elokuva)|Perhe on paras]]*. Sarjan esittäminen alkoi NBC-kanavalla 2. maaliskuuta 2010 ja se päättyi kuuden tuotantokauden ja kaikkiaan 103 jakson jälkeen 29. tammikuuta 2015.

Alun perin ohjelman oli määrä alkaa jo syksyllä 2009, mutta alkamispäivämäärää jouduttiin siirtämään näyttelijä Maura Tierneyn sairastuttua syöpään. Tierneyn tilalle valittiin lopulta Lauren Graham.

Suomessa MTV3-kanava alkoi esittää ohjelmaa 9. kesäkuuta 2011.

## Juoni

Ohjelma kertoo Bravermanien perheestä. Zeekillä ja Camillella on neljä aikuista lasta – Adam, Sarah, Crosby ja Julia – joilla kaikilla on jo omat perheensä. Sisaruksista vanhimmalla Adamilla on vaimonsa Christinan kanssa kaksi lasta: teini-ikäinen tytär Haddie sekä kahdeksanvuotias poika Max, jolla on Aspergerin syndrooma. Sarah muuttaa sarjan alkaessa talousvaikeuksien vuoksi takaisin vanhempiensa luokse asumaan yhdessä teini-ikäisten lastensa, Amberin ja Drew’n, kanssa. Crosby on kolmekymppinen, villi ja vapaa sinkku, jonka elämä mullistuu, kun hänen entinen tyttöystävänsä Jasmine kertoo hänelle, että Crosby on viisivuotiaan Jabbar-pojan isä. Nuorin sisaruksista, Julia, on urakeskeinen asianajaja, jolla on viisivuotias tytär yhdessä koti-isänä elävän aviomiehensä Joelin kanssa.

## Jaksot
### Ensimmäinen tuotantokausi (2010)

### Toinen tuotantokausi (2010–2011)

### Kolmas tuotantokausi (2011–2012)
Kolmas tuotantokausi alkoi syyskuussa 2011.

## Lähteet
* Sarjaseuraaja: Samaa sukua - Jaksot 

### Viitteet

## Aiheesta muualla
*Ohjelman viralliset sivut NBC.com-sivustolla
*Ohjelman suomenkieliset kotisivut MTV.fi-sivustolla
Love Don’t Cost a Thing

**"Love Don't Cost a Thing"** on yhdysvaltalaisen laulajan Jennifer Lopezin toisen studioalbumin *[[J. Lo]]* ensimmäinen single. Single julkaistiin joulukuussa 2000 ja se sijoittui singlelistoilla kahdenkymmenen parhaan joukkoon monessa maassa. Esimerkiksi Tanskan singlelistalla kappale oli parhaimmillaan neljäs, Suomessa ja Britanniassa sijalla yksi, ja Yhdysvaltojen *[[Billboard Hot 100]]* -listan kolmas. "Love Don't Cost a Thing" -singlen espanjankielinen versio, "Amor Se Paga con Amor", julkaistiin *J.Lo*:n latinalaisamerikkalaisella versiolla. Lopez esitti singlen ensimmäistä kertaa vuoden 2000 MTV Europe Music Awards -tapahtumassa Tukholmassa.

## Raidat
### <small>Yhdysvaltojen CD-single</small>
# "Love Don't Cost a Thing" (HQ2 Club Vocal Mix)
# "Love Don't Cost a Thing" (feat. P. Diddy)
# "Love Don't Cost a Thing" (RJ Schoolyard Mix feat. Fat Joe)
# "Love Don't Cost a Thing" (Full Intention Club Mix)
# "Let's Get Loud" (Kung Pow club Mix)

### <small>Australian CD-single</small>
# "Love Don't Cost a Thing"
# Megamix ("If You Had My Love", "Waiting for Tonight", "Let's Get Loud")
# "Love Don't Cost a Thing" (RJ Schoolyard Mix feat. Fat Joe)

## Lähteet
Martin Hanzal

**Martin Hanzal** (s. 20. helmikuuta 1987 České Budějovice, Tšekkoslovakia) on tšekkiläinen uransa lopettanut jääkiekkoilija, joka pelasi urallaan NHL-liigassa 673 ottelua edustaen Arizona Coyotesia, Minnesota Wildia ja Dallas Starsia vuosina 2007–2020.

## Ura
Coyotes varasi Hanzalin  ensimmäisellä kierroksella. Hän teki tulokaskaudellaan 2007–2008 pisteet 8+27. Hanzal on toimi Coyotesin varakapteenina vuodesta 2011 lähtien.

Helmikuussa 2015 hän joutui selkäleikkaukseen, eikä pelannut enää loppukaudella.

Hanzal siirtyi Minnesota Wildiin helmikuussa 2017. Kaudeksi 2017–2018 Hän siirtyi Dallas Starsiin.

Hanzal on edustanut Tšekkiä jääkiekon alle 18-vuotiaiden MM-kisoissa 2005, nuorten MM-kisoissa 2006 ja 2007, sekä aikuisten MM-kisoissa 2008 ja 2013, sekä vuoden 2014 talviolympialaisissa.

## Tilastot

## Lähteet
*
*

### Viitteet
Play (kappale)

**"Play"** on yhdysvaltalaisen laulajan Jennifer Lopezin toisen studioalbumin *[[J. Lo]]* toinen single. Single julkaistiin huhtikuussa 2001 ja se sijoittui Norjan singlelistalla parhaimmillaan kahdenneksitoista, Irlannissa sijalle kymmenen ja *[[Billboard]]* Dance/Club Play Songs -listan sijalle kaksi.

## Kappaleet
### CD-single
# "Play" (Radio Edit)
# "Play" (Full Intention Mix Radio)
# "Play" (Artful Dodger Mix)
# "Play" (Thunderpuss Club Mix)
# "Play" (The Genie Mix)
# "Love Don't Cost a Thing" (feat. Puffy)

## Lähteet
2100 Ra-Shalom

**2100 Ra-Shalom** on Maan lähelle tuleva asteroidi , joka luokitellaan Aten-asteroidehin. Ra-Shalomin löysi E. F. Helin vuonna 1978. Pikkuplaneetta sai nimensä egyptiläisen mytologian Ra-jumalan ja hepreankielisen rauhaa merkitsevän tervehdyksen *shalom* mukaan. Ennen nimeämistään asteroidi tunnettiin tunnuksella **1978 RA**.

Asteroidi tulee lähimmillään  astronomisen yksikön päähän Maasta. Asteroidi on läpimitaltaan noin . Asteroidi kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Pyörähdysaika akselin ympäri on .

## Lähteet
*JPL Small-Body Database Browser: 2100 Ra-Shalom (1978 RA) 
*JPL Small-Body Database Browser: 2062 Aten (1976 AA)  
*Discovery Circumstances: Numbered Minor Planets (1)-(5000): Minor Planet Center  
*Discovery Circumstances: Numbered Minor Planets (1)-(5000): Minor Planet Center 

### Viitteet
K. E. Sonck

**Knut Eliel Sonck** (3. helmikuuta 1852 Haapavesi – 28. helmikuuta 1937 Helsinki) oli suomalainen opettaja, rehtori ja kirjailija.

Sonckin vanhemmat olivat pastori Johan Mauritz Sonck ja Anna Lovisa Haartman. Hän pääsi ylioppilaaksi Kuopion lukiosta 1871 ja opiskeli Helsingin yliopistossa valmistuen filosofian kandidaatiksi 1877 ja maisteriksi 1882.

Sonck toimi Heinolan alkeis-, ja sittemmin keskikoulun kollegana 1891–1926 ja hän oli myös koulun rehtorina.

Sonck oli naimisissa vuodesta 1885 Elna Rosa Ottilia Zilliacuksen kanssa.

## Teoksia
* *Ohjaus katekismusopetukseen*. Edlund, Helsinki 1897, 2. parannettu painos nimellä *Ohjaus Katekismuksen opetukseen* G. W. Edlund, Helsinki 1905
* *Valo-olento*; kirjoitti K. E. S. Tekijä, Helsinki 1921
* *Pohjalaisia poikaviikareita*. Gummerus, Jyväskylä 1928

## Suomennoksia
* James Fenimore Cooper : *Kuvauksia metsäelämästä sivistyksen äärimmäisillä rajoilla eli Natty Bumpon elämänvaiheet Pohjois-Amerikan indianien parissa* ; ruotsin kielestä suom. K. E. S. Edlund, Helsinki 1879
* Kristofer Janson : *Lumottu*. Uusi Suometar, Helsinki 1879

## Lähteet
* 
* 
* Teokset Fennica-tietokannasta
Laikkupussimittari

**Laikkupussimittari** (*Comibaena bajularia*) on vihermittareihin kuuluva keskikokoinen vihreä perhoslaji, jonka pääasiallinen levinneisyysalue rajoittuu Keski- ja Etelä-Eurooppaan. Suomesta laji on tavattu vuoteen 2000 mennessä viisi kertaa, tosin tämän jälkeen havaintoja on tehty runsaammin. Lajin tyypillistä elinympäristöä ovat tammea kasvavat metsät ja puistot, joissa sitä tavataan lennossa kesäkuun lopulta heinäkuulle. Toukan ravintokasvi on tammi ja keskenkasvuinen toukka elää ja talvehtii kehräämänsä kehdon sisällä. Suomessa laji on luokiteltu vaarantuneeksi.

## Koko ja ulkonäkö

Laikkupussimittari on keskikokoinen mittariperhonen. Sen siipien kärkiväli on noin 26–33 millimetriä. Lajin siipien väri on vihreä ja etusiipien poikkiviirut ovat muodoltaan mutkittelevat. Etusiipien takanurkassa sekä takasiipien etu- ja takanurkissa sijaitsevat suurehkot punertavan ruskeat alueet, jotka ovat lajin selvin tuntomerkki. Ne myös erottavat laikkupussimittarin sen lähilajista, pilkkupussimittarista. Laikkupussimittarin takasiiven ulkoreuna on myös tasaisesti kaareutuva, toisin kuin pilkkupussimittarilla ja vihermittarilla.

(MHNT) Comibaena bajularia Gubałówka Poland - Male dorsal.jpg|♂   
(MHNT) Comibaena bajularia Gubałówka Poland - Male ventral.jpg|♂ △ 
(MHNT) Comibaena bajularia - Gubałówka Poland - Female dorsal.jpg|♀   
(MHNT) Comibaena bajularia - Gubałówka Poland - Female ventral.jpg|♀ △ 


## Levinneisyys

Laikkupussimittari on eteläisen Euroopan laji. Se on levinnyt Englannista ja Walesista Keski- ja Etelä-Eurooppaan sekä idässä Turkkiin ja Kaukasukselle. Fennoskandiasta ja Baltiasta on tehty vain yksittäisiä havaintoja sinne harhaantuneista yksilöistä. Suomesta laji on tavattu vain muutaman kerran, ensimmäinen havainto lajin yksilöstä on vuodelta 1971. Vuoteen 2000 mennessä Suomesta oli ilmoitettu vain viisi lajin yksilöä, mutta jo vuonna 2009 Inkoosta ilmoitettiin kaikkiaan 85 yksilöä Suomen lajiston uhanalaisarvioinnissa 2010 laji on luokiteltu vaarantuneeksi (VU).

## Elinympäristö ja elintavat

Lajin tyypillistä elinympäristöä ovat tammea kasvavat metsät ja puistot, mutta harhailijoita voidaan tavata muissakin elinympäristöissä. Laikkupussimittari on lennossa kesäkuun lopulta heinäkuulle. Toukan ravintokasvi on tammi ja keskenkasvuinen toukka elää ja talvehtii kehräämänsä kehdon sisällä. Kehtoon toukka kiinnittää myös lehtien ja kukkien palasia. Toukkavaihe kestää syyskuusta toukokuuhun.

## Lähteet

* 

* 

*  

* 

### Viitteet
Duat

**Duat** oli muinaisten egyptiläisten uskomuksien vainajala, jossa asui muun muassa käärmedemoni Apep. Ra-jumala matkusti Duatin läpi joka yö. Duat oli jaettu 12 taloon jotka edustivat yön tunteja.
Fred Roberts

**Frederick (Fred) Clark Roberts** (s. 14. elokuuta 1960 Provo) on yhdysvaltalainen entinen koripalloilija.

## Ura
Roberts pelasi yliopistokoripalloa Brigham Youngin yliopistossa vuosina 1978–1982, josta hän osallistui NBA:n varaustilaisuuteen vuonna . Milwaukee Bucks varasi hänet tilaisuuden 27:ntena pelaajana, mutta marraskuussa 1982 hänen pelioikeutensa myytiin New Jersey Netsille. Kauden 1982–1983 Roberts pelasi lopulta italialaisessa Fortitudo Bolognassa 19,1 pisteen ja 8,6 levypallon keskiarvoilla. 

Kesäkuussa 1983 Nets kauppasi Robertsin pelioikeudet San Antonio Spursille, jossa hän pelasi kauden 1983–1984. Seuraavalla kaudella hän pelasi joukkueessa 22 ottelua, jonka jälkeen hänet kaupattiin joulukuussa Utah Jazzille. Roberts edusti seuraa puolitoista kautta ja syyskuussa 1986 hänet myytiin Boston Celticsille. Hän pelasi joukkueessa kaksi kautta, jonka jälkeen Miami Heat varasi hänet laajentumisvaraustilaisuudessa vuonna 1988. Heat ei pitänyt Robertsin pelioikeutta, vaan myi hänet edelleen Milwaukee Bucksille. Hän pelasi Bucksissa vuodet 1988–1993. 

Tämän jälkeen Roberts siirtyi kaudeksi Eurooppaan FC Barcelonaan, jonka paidassa hän voitti Copa del Reyn. Kauden 1994–1995 alussa Roberts ei edustanut mitään seuraa, mutta teki helmikuussa 1995 päiväkohtaisen sopimuksen Cleveland Cavaliersin kanssa. Sopimusta jatkettiin lopulta loppukauden ajaksi. Kauden 1995–1996 Roberts edusti Los Angeles Lakersia. Lokakuussa 1996 hän siirtyi Dallas Mavericksiin, jossa hänen sopimuksensa raukesi helmikuussa 1997.

## Lähteet

## Aiheesta muualla
*NBA:n pelaajaprofiili 
*Basketball-Referencen pelaajaprofiili 
*Lega Basketin pelaajaprofiili  
*ACB:n pelaajaprofiili
Nina von Stauffenberg

**”Nina” Schenk Gräfin von Stauffenberg** (27. elokuuta 1913 Kowno, Venäjä – 2. huhtikuuta 2006 Kirchlauter, Saksa) oli operaatio Valkyrien suunnitelleen ja sen päätoteuttajana toimineen eversti Claus von Stauffenbergin vaimo.

## Elämä
Nina von Stauffenberg oli alun perin nimeltään Magdalena Elisabeth Vera Lydia Herta von Lerchenfeld. Hän tapasi tulevan miehensä Claus von Stauffenbergin vuonna 1930. He menivät naimisiin 26. syyskuuta 1933 Bambergissa. Heillä oli kaikkiaan viisi lasta, josta nuorin syntyi vasta Claus von Stauffenbergin kuoltua.

Stauffenberg muutti lastensa kanssa sodan jälkeen Etelä-Saksaan Baden-Württembergin Lautlingeniin, jossa rikkaan Stauffenbergin suvun huvila sijaitsi. Viidestä lapsesta kolme on edelleen elossa, ja he asuvat Saksassa. Nina von Stauffenberg oli kuollessaan 92-vuotias. Hänet haudattiin kuusi päivää myöhemmin.
;Lapset
*Berthold Maria Schenk Graf von Stauffenberg (s. 1934)
*Heimeran Schenk Graf von Stauffenberg (1936–2020)
*Franz-Ludwig Schenk Graf von Stauffenberg (s. 1938)
*Valerie Ida Huberta Karoline Anna Maria Schenk Gräfin von Stauffenberg (1940–1966)
*Konstanze Schenk Gräfin von Stauffenberg (s. 1945)

## Operaatio Valkyrie
Nina von Stauffenberg tiesi miehensä suunnittelevan Adolf Hitlerin salamurhaa. Salaliiton epäonnistuttua Hitler teloitutti 21. heinäkuuta 1944 kaikki salaliittoon osallistuneet, myös Claus von Stauffenbergin. Salaliiton selvittyä Gestapo vangitsi Nina von Stauffenbergin ja erotti tämän lapsistaan yli vuodeksi. Lapset joutuivat lastenkotiin ja uudelleen koulutettaviksi. Stauffenberg synnytti nuorimman lapsensa Konstanzen vankeudessa ollessaan. Toisen maailmansodan jälkeen hän sai lapsensa takaisin.

## Lähteet
Nasir Jalil

**Nasir Jalil** (1955 – 8. kesäkuuta 2011) oli singaporelainen jalkapalloilija, joka edusti Singaporen jalkapallomaajoukkuetta kansainvälisissä otteluissa 1970-luvun lopussa ja 1980-luvun alussa.

Jalil kuoli 56 vuoden iässä kesäkuussa 2011 aivokasvaimeen, joka havaittiin hänellä ensi kerran vuonna 2003.

Hänen veljensä Nasaruddin Jalil on myös edustanut Singaporea kansainvälisellä tasolla.

## Lähteet
Otto Ernst Remer

**Otto Ernst Remer** (18. elokuuta 1912 Neubrandenburg – 4. lokakuuta 1997 Marbella) oli Saksan maavoimien upseeri. Sotilasarvoltaan Remer oli korkeimmillaan kenraalimajuri. Remer osallistui 20. heinäkuuta 1944 tapahtuneen Claus von Stauffenbergin suunnitteleman vallankaappausyrityksen kukistamiseen. Tapausta kutsutaan nimillä operaatio Valkyyria ja heinäkuun 20. päivän salaliitto.

## Operaatio Valkyyria
Stauffenberg oli suunnitellut Adolf Hitlerin salamurhaa. Hänen onnistui viedä pommi Wolfsschanzeen (Sudenpesä) lähelle Hitleriä. Pommi räjähti 20. heinäkuuta 1944 klo 12.42 surmaten neljä ihmistä, mutta Hitler selvisi pienillä ruhjeilla ja mustelmilla. 

### Sudenpesän räjähdyksen jälkeen
Stauffenberg määräsi silloisen majuri Remerin pidättämään propagandaministeri Joseph Goebbelsin. Remer saapui Goebbelsin huvilalle ja sanoi, että Hitler oli kuollut salamurhaiskussa Sudenpesässä, ja tulleensa pidättämään Goebbelsin. Goebbels otti puhelun Sudenpesään, jossa Hitler vastasi puhelimeen ja kertoi olevansa kunnossa. Goebbels antoi puhelimen Remerille ja käski kuunnella Hitlerin ohjeet. Hitler määräsi Remerin ottamaan vastuun siitä, että Waffen-SS, Gestapo, kaikki radioasemat sekä hallintokortteli vapautettaisiin. Remer otti käskyn vastaan, keräsi joukkonsa ja teki vielä samana iltana rynnäkön entiseen Reichswehrin päämajaan Bendlerblockiin, jossa salaliittolaiset oleskelivat.
 
21. heinäkuuta 1944 Remer pidätti kaikki salaliittolaiset yhdessä kenraali Friedrich Frommin kanssa ja teloitti heidät Bendlerblockin pihalla. Teloitettujen joukossa olivat Claus von Stauffenberg, Friedrich Olbricht, Werner von Haeften ja Albrecht Mertz von Quirnheim. Fromm oli alkuun itsekin ollut mukana salaliitossa, mutta vetäytyi siitä viime hetkillä. Myöhemmin Frommin aikeet osallistua salaliittoon tulivat kuitenkin ilmi, ja hänetkin teloitettiin.

## Myöhemmät vaiheet
Remer oli Wach-Bataillon Großdeutschlandin komentaja, jossa asemassa hän esti vallankaappausyrityksen aikana kaappareiden aikeet ottaa haltuunsa hallintorakennukset Berliinissä. Kaappauksen jälkeen Remer ylennettiin everstiksi. Vartiopataljoona laajennettiin rykmentiksi marraskuussa 1944.

Joukosta muodostettiin Führer-Begleit-Brigade marraskuussa 1944 ja Führer-Begleit-Division 26. tammikuuta 1945. Divisioona tuhoutui lähellä Sprembergiä huhtikuussa 1945.

Toisen maailmansodan jälkeen Remer perusti Saksassa Sozialistische Reichspartei -puolueen, joka kiellettiin 1952.

## Elokuva
Heinäkuun 20. päivän salaliittoon perustuvassa vuoden 2004 *[[Operaatio Valkyrie (vuoden 2004 elokuva)|Operaatio Valkyriessa]]* Remeriä esittää Enrico Mutti ja vuoden 2008 elokuvassa Remeriä esittää Thomas Kretschmann.

## Viitteet
SAC-D

**SAC-D** (espanjan kielisen nimen Satelite de Aplicaciones Cientificas-D lyhenne) on argentiinalainen kaukokartoitussatelliitti. Satelliitin kehitti INVAP. Se laukaistiin 10. kesäkuuta 2011 Vanderbergistä Delta II-raketilla. SAC-D:tä operoi argentiinalainen CONAE, se lentänee 5 vuotta.  


File:One of Aquarius solar arrys are open.jpg
File:Aquarius-2010-Composite.stl
File: Aquarius sac-d launch.ogv
File:NASA's AquariusSAC D Spacecraft Separation.webm


## Katso myös
*Jason 1

## Lähteet
Lari (eläin)

**Lari** (*Hylobates lar*) on Etelä- ja Kaakkois-Aasiassa elävä erittäin uhanalainen gibbonilaji.

Larit elävät luonnossa tyypillisesti noin 25-vuotiaksi, mutta vankeudessa jopa yli 50-vuotiaiksi.

## Ulkonäkö

Larilla on erittäin pitkät ja vahvat kädet ja jalat. Raajojen pituutta lisäävät myös sormet, varpaat, kämmen- ja jalkapöytä.

Larien väritys vaihtelee paljon. Yleiseensä ne ovat ruskeita, mustia tai punertavan ruskeankeltaisia. Naamaa ympäröi valkoinen rinkula, jonka lisäksi jalat ovat valkoiset. Naaraita on vaikeaa erottaa uroksista, sillä ne voivat olla samanvärisiä ja samankokoisia.

## Elintavat

### Liikkuminen

Larit liikkuvat latvustoissa. Ne hyppivät pitkiä loikkia puista toiseen noin 50 metrin korkeudessa, eivätkä oikeastaan koskaan laskeudu maan pinnalle.

### Sosiaalisuus ja lisääntyminen

Larit elävät perheryhmissä, joten laumaan kuuluvat vanhemmat ja niiden jälkeläiset. Lareilla ei ole varsinaista lisääntymiskautta, koska trooppisessa sademetsässä voi lisääntyä vuoden ympäri. Lariemo kantaa sikiötä seitsemän kuukautta. Sen jälkeen se imettää yleensä vain yhtä poikastaan kaksi vuotta. Poikanen jää vieroituksen jälkeen syntymälaumaansa sukukypsyyden saavuttamiseen asti, eli noin kahdeksan vuotiaaksi. Perheen vanhemmat sisarukset auttavat vanhempia nuorempien hoidossa. Lariparit ovat yleisesti yksiavioisia.

### Reviiri

Larit ilmoittavat reviirinsä tyypillisesti niin, että ne huutavat kovalla äänellä. Reviirin vallannut pari ilmoittaa tästä kiljumalla duettona, jota johtaa naaras. Äänen voimakkuutta lisää kurkussa sijaitseva ihopoimu, joka pullistuu tarpeen mukaan.

### Ruokavalio

Larit syövät valikoiden ja poimivat puiden latvoista tuoreita hedelmiä, lehtiä ja silmuja. Ne etsivät ravintoa tahokkaasti ja tarkkailevat samalla puita. Niiden hampaat ja ruuansulatusjärjestelmä on erikoistunut hedelmien hyödyntämiseen.

## Kanta

Larien kanta on taantunut merkittävästi, sillä niitä on metsästetty lihan vuoksi. Lareja pyydystetään myös lemmikeiksi, ja suuri metsäkato pirstaloi niiden asuinalueita.

## Lähteet

* 

### Viitteet
Afganistanin sodan neuvostojoukkojen muistomerkki

**Afganistanin sodan neuvostojoukkojen muistomerkki** () on kuvanveistäjä Mykola Olijnykin (Микола Олійник) suunnittelema muistomerkki Kiovassa Ukrainassa. Pronssinen muistomerkki paljastettiin vuonna 1994 Afganistanin sodassa (1979–1989) kuolleiden ukrainalaisten sotilaiden muistoksi. Vuonna 1999 muistomerkkiä ja sen ympäristöä kunnostettiin ja täydennettiin. 

Muistomerkki sijaitsee puistoaukiolla Kiovan luolaluostarin (Petšerskin lavran) ja Ukrainan toiseen maailmansotaan osallistumista esittelevän kansallismuseon välissä. Afganistanin sotaan osallistunesta 620&nbsp;000 neuvostoliittolaisesta noin 15&nbsp;000 kuoli. Kiovasta Afganistaniin lähetettiin 5&nbsp;358 sotilasta, joista 115 kuoli.

## Katso myös
*Kyynelten saari, Minsk, Valko-Venäjä
*Jekaterinburgin monumentti, Venäjä

## Lähteet
Ateismi 3.0

**Ateismi 3.0** on nimitys ryhmälle ateisteja, joiden mielestä uskonto on hyödyllinen sekä yksilöille että yhteiskunnille. Liike on syntynyt Yhdysvalloissa.

## Katso myös
* Uusateismi
* Ateismin kritiikki
* Humanismi
* Uskonnollinen humanismi

## Lähteet

## Kirjallisuutta
* 
* 

## Aiheesta muualla
* Austin Dacey: The secularist case against ”Atheism 3.0” . The Washington Post 26.10.2009.  
* Taner Edis: An Atheist defends religion. The Secular Outpost 21.10.2010.
Argusfasaani

**Argusfasaani** (*Argusianus argus*) on Kaakkois-Aasian sademetsissä elävä kookas, jopa yli 170 cm:n mittaiseksi kasvava kanalintulaji. Koiraan ja naaraan pää on sininen ja ruumis harmaan ruskea, mutta koiraalla on lisäksi myös siipien takareunoissa erittäin suuret käsisulat. Niissä on koristeena silmän näköisiä täpliä. Soitimella koiras levittää käsisulat isoksi viuhkaksi houkutellakseen naaraita. Naaras rakentaa pesän ja hoitaa poikaset yksin.

Lajia tavataan muun muassa Thaimaassa, Malesiassa ja Indonesiassa.

## Lähteet
*Pieni tietosanakirja: Argus-fasaani (''Argusianus argus'')
*ITIS: ''Argusianus argus'' 

### Viitteet
Lankulle kävely

**Lankulle kävely** on teloitustusmenetelmä, jossa uhri pakotetaan kävelemään aluksesta puisen lankun päälle. Lankulta uhri joko putosi tai työnnettiin alas mereen.

Lankulle kävely on yleinen aihe merirosvoaiheisissa romaaneissa ja elokuvissa. Niissä merirosvot usein pakottavat vankinsa kävelemään lankkua pitkin päästäkseen heistä eroon. Todellisuudessa he eivät kuitenkaan juuri ole näin menetelleet, vaan tavallisimmin merirosvot yksinkertaisesti heittivät valtaamansa laivan alkuperäisen miehistön yli laidan. Vain yksi merirosvo, Stede Bonnet, on edes kutakuinkin uskottavien lähteiden mukaan on todella käskenyt vankiensa kävellä lankkua pitkin.

## Katso myös
* Hukuttaminen

## Lähteet
Ely S. Parker

**Ely Samuel Parker** (1825 – 31. elokuuta 1895) oli seneca-heimoon kuulunut intiaani, josta tuli Yhdysvaltain armeijan upseeri ja vähäksi aikaa intiaaniasiain komissaari.

Ely Parkerin alkuperäinen intiaaninimi oli *Hasanoanda*, mutta paremmin tunnettu on hänen myöhemmin ottamansa nimi *Donehogawa* "Läntisen oven pitäjä". Parker syntyi vuonna 1825 Tonawandan reservaatissa New Yorkin osavaltiossa William ja Elizabeth Parker -nimisten seneca-intiaanien lapseksi. Kun nuori Ely Parker oli töissä varuskunnassa, sotilaat pilkkasivat tätä, kun hän ei osannut englantia. Parker lähti tämän jälkeen kristilliseen kouluun ja opiskeli lakimieheksi, muttei saanut alan työpaikkaa, koska ei ollut virallisesti Yhdysvaltain kansalainen. Tämän jälkeen Parker hankkiutui ystäviensä avulla tekniseen opistoon ja opiskeli insinööriksi, jossa ammatissa työskenteli Yhdysvaltain sisällissotaan asti. Muun muassa Erien kanava laajennettiin ja ylläpidettiin Parkerin ohjauksessa. Toisaalta vuonna 1852 Parkerista tuli seneca-heimon ylipäällikkö. Parker tutustui Ulysses Grantiin, tulevan sisällissodan kuuluisaan johtajaan ja ystävystyi tämän kanssa. Parker yritti armeijaan pohjoisvaltioiden puolelle kun sisällissota syttyi, mutta alussa hänelle sanottiin, ettei sota ole intiaanien, vaan valkoisten sota. Parker pääsi sotaan vasta Grantin tukemana alussa adjutantiksi. Parker oli mukana muun muassa Vicksburgissa, Chattanoogassa ja Appomattoxissa. Parker jatkoi armeijassa vielä sisällissodan jälkeen vuoteen 1869 ja päätti sotilasuransa prikaatinkenraalina.

Parker avioitui Minnie Orton Sackettin kanssa 1867. Heillä oli yksi tytär joka syntyi 1878.

## Intiaaniasiain komissaari
Parker pyrki tukemaan intiaaneja toimiessaan 1869–1871 intiaaniasiain komissaarina, jona nyt oli poikkeuksellisesti intiaani. Kun Parker tuki intiaaneja, hän hankki itselleen vihamiehiä valkoisten amerikkalaisten parista. Kun Parker hankki intiaaneille ruokaa luotolla, mikä hieman rikkoi säännöksiä, Parker joutui hallinnon kuultavaksi. Häntä ei syytetty mistään, mutta tapaus huononsi hänen mainettaan valkoisten parissa. Lopulta hän päätti hakea virastaan eroa ja saikin sen. Tämän jälkeen Parker hakeutui liikealalle ja alussa rikastuikin. Sitten hän menetti omaisuutena pörssikurssien muutosten takia ja eli loppuvuotensa köyhänä miehenä.

## Lähteet

## Aiheesta muualla

*Biography, "Ely S. Parker" , *The Civil War*, PBS
*[National Park Service: Ely Parker- A Real American"](http://www.nps.gov/apco/forteachers/upload/Ely%20Parker-TWMC%20lesson%20plan%20(revised).pdf)
Uskon sanat

**Uskon sanat** on Tuomas Nevanlinnan ja Jukka Relanderin vuonna 2011 julkaisema kirja kristinuskosta.

## Lähteet
* 

### Viitteet

## Aiheesta muualla
* Olli Seppälä: Jukka Relander: Nyt on aika käydä uskonnollisia keskusteluja. *Kotimaa* 15.5.2011.
* Jari O. Hiltunen: Usko on mahdollista, Jumala mahdottomuus. *Satakunnan Kansa* 31.5.2011.
* Jussi Ahlroth: Ikuinen virtahepo filosofian työhuoneessa. *Helsingin Sanomat* 28.8.2011.
* Janne Villa: Filosofisesta läpästä armopuheeseen. *Kirkko ja kaupunki* 7.9.2011.
Ukko (vuoristorata)

**Ukko** on Linnanmäen huvipuistossa Helsingissä sijaitseva vuoristorata. Tehdasnimeltään Skyloop-nimisen laitteen on valmistanut saksalainen Maurer Söhne. Rata avattiin yleisölle Linnanmäen 61-vuotispäivänä 27. toukokuuta 2011.

Vaunu nostetaan ketjuhissillä radan korkeimpaan kohtaan 50 metriin, josta saatavalla potentiaalienergialla vaunu liikkuu loppumatkan. Korkeimmasta kohdasta vaunu lähtee kiihtymään ja kääntää matkustajat pää alaspäin tehden täyden 360 asteen korkkiruuvikäännöksen. Vaunut kiihtyvät noin 105 kilometrin tuntinopeuteen. Nopeus riittää nostamaan vaunun lähes uudelleen radan huipulle, mutta vaunu lähtee valumaan takaperin alaspäin ja aloittaa jarrutuksen palattuaan edelliseen mutkaan saakka. Turvapuomeina Ukossa on vain sivulta tuleva 12 senttimetriä paksu lannevyö estämässä laitteesta putoamisen. Ukko on Suomen toiseksi nopein vuoristorata Linnanmäen Taiga-nimisen vuoristoradan jälkeen.

## Vuoristorata numeroina

Ukon tukipilari on 52 metrin korkeudessa (90 metriä merenpinnasta), joten siinä on myös lentoestevalot. Rata on pultattu kallioon 14 ankkurilla, ja perustuksissa on betonia 200 kuutiometriä. Radan teräkset painavat yhteensä noin 250&nbsp;000 kiloa. Ukon kokonaissähköteho on 300 kilowattia, ja sähkökatkojen varalta käytössä on 88 kilowatin generaattori. Radalla kulkee kaksi toisiinsa kytkettyä vaunua, joihin mahtuu yhteensä 12 matkustajaa. Kun yksi matka kestää noin minuutin, tunnissa ehditään ajattaa 550 henkilöä. Turvarajoina matkustajille on 140 senttimetrin vähimmäis- ja 200 senttimetrin enimmäispituus.

## Lähteet

## Aiheesta muualla
* Linnanmäki: Ukko
Sounds of a Playground Fading

__NOTOC__
**Sounds of a Playground Fading** on In Flamesin kymmenes studioalbumi, joka julkaistiin 15. kesäkuuta 2011. Se on yhtyeen ensimmäinen albumi, jolla alkuperäinen kitaristi Jesper Strömblad ei soita jätettyään yhtyeen helmikuussa 2010.

Albumi nousi Suomen virallisen listan sijalle 4., sekä Rumban listan sijalle 1.

## Kappaleet
#
#
#
#
#
#
#
#
#
#
#
#
#

## Kokoonpano
* Anders Fridén – laulu
* Björn Gelotte – kitarat
* Peter Iwers – basso
* Daniel Svensson – rummut & lyömäsoittimet

## Arvostelut
* Metacritic: 68/100
* AllMusic: 
* Imperiumi.net: 
* Kaaoszine: 8/10
* Soundi: 
* Sputnikmusic: 

## Lähteet

## Aiheesta muualla
* 
*
Pasi Mustonen

**Pasi Mustonen** (s. 11. lokakuuta 1960) on suomalainen jääkiekkovalmentaja, joka toimi Suomen naisten jääkiekkomaajoukkueen päävalmentajana vuosina 2014–2022. Mustonen toimi aiemmin Lahden Pelicansin apuvalmentajana sekä on toiminut aiemmin Kärppien päävalmentajana I-divisioonavuosina 1991–1993 ja päävalmentajakokemusta löytyy myös yhdentoista kauden verran Ruotsin alemmista sarjoista. Pelaajataustaa häneltä löytyy I-divisioonasta ja Ruotsin II-divisioonasta.

## Ura
Mustonen edusti pelaajaurallaan muun muassa JYPiä I-divisioonassa ja Nittorps IK:ta Ruotsin II-divisioonassa. Hän pelasi puolustajana. 1980-luvulla hän toimi Tampereen Ilveksen juniorivalmennuspäällikkönä. Mustosen valmentajaura alkoi kaudella 1991–1992 Kärppien päävalmentajana I-divisioonassa. Hän valmensi joukkueen runkosarjassa toiseksi ja aina karsintoihin saakka, mutta Tappara vei ne kuitenkin otteluvoitoin 3–1. Mustosen toinen kausi Kärpissä 1992–1993 päättyi runkosarjassa neljänteen sijaan.

Kärppien jälkeen Mustonen toimi peräti 11 kautta valmentajana Ruotsissa. Hän toimi ensin vuodet 1993–1997 Kiruna IF:n päävalmentajana valmentaen joukkueen kahtena ensimmäisenä kautenaan runkosarjan toiseksi ja kolmannella kaudellaan voittajaksi vuonna 1996. Vuodet 1997–2001 Mustonen valmensi samassa sarjassa pelannutta Tingsryds AIF:ää. Kaksi jälkimmäistä kautta 1999–2001 joukkue pelasi Elitserienin ja I-divisioonan välille perustettua HockeyAllsvenskania.

Vuodet 2002–2004 Mustonen valmensi HockeyAllsvenskanissa Skellefteå AIK:ta, joka eteni keväällä 2003 aina Elitserienin karsintoihin saakka, mutta jäi ilman sarjanousua. Mustonen valmensi seuraavan kerran I-divisioonajoukkue Asplöven HC:ta kaudella 2008–2009. Hän valmensi joukkueen runkosarjan ensimmäiseksi ja HockeyAllsvenskanin karsintoihin saakka, mutta Asplöven jäi kuitenkin ilman sarjanousua.

Kaudeksi 2011–2012 Mustonen palasi Kärppien valmennukseen, lähinnä fysiikkavalmentajan tehtäviin.
Keväällä 2013 Lahden Pelicans ilmoitti solmineensa hänen ja Hannu Aravirran kanssa yhden vuoden valmentajasopimuksen kaudesta 2013–2014.

Suomen naisten maajoukkuetta Mustonen valmensi vuodesta 2014 vuoteen 2022.
## Muuta
Mustosen poika Joel on pelannut jääkiekkoa SM-liigassa ja Ruotsin SHL:ssä.

## Lähteet
*

### Viitteet
Ewald-Heinrich von Kleist-Schmenzin

**Ewald-Heinrich von Kleist-Schmenzin** (10. heinäkuuta 1922 – 8. maaliskuuta 2013) oli saksalainen sotilas, joka osallistui luutnanttina Saksan armeijassa toiseen maailmansotaan. Von Kleist kuului heinäkuun 20. päivän salaliittoon, joka teki salamurhayrityksen Adolf Hitleriä vastaan. Salamurhan oli määrä tapahtua 20. heinäkuuta 1944. Von Kleist on yksi harvoista salaliittoon osallistuneista, jotka selvisivät siitä hengissä eivätkä joutuneet teloitettaviksi. Muut selvinneet olivat Georg von Boeselager ja Philipp von Boeselager.

Ewald von Kleist-Schmenzin oli viimeinen elossa ollut salaliiton jäsen. Hän kuoli 90-vuotiaana vuonna 2013.

## Lähteet
Powerdown: Options and Actions for a Post-Carbon World

**Powerdown: Options and Actions for a Post-Carbon World** on vuonna 2004 ilmestynyt Richard Heinbergin suomentamaton kirja, joka käsittelee öljyhuippua ja sen vaikutuksia maailmantalouteen. Koska teollisuusyhteiskunnat ovat riippuvaisia halvoista ja helposti saatavilla olevista fossiilisista polttoaineista, Heinberg olettaa öljyhuipun jälkeisen vaiheen maailmanhistoriassa muodostuvan todennäköisesti yhteiskunnallisesta ja taloudellisesta kaaoksesta, maailmankaupan häiriöistä, alenevasta keskimääräisestä elintasosta sekä sodista.

Heinberg hahmottelee neljä mahdollista strategiaa, joista jollakin valtiot todennäköisesti pyrkivät vastaamaan alenevan öljyntuotannon muodostamiin taloudellisiin haasteisiin:

* **Viimeinen jäljelle jäänyt voittaa** (Last One Standing): Globaali kilpailu jäljellä olevista resursseista
* **Alasajo** (Powerdown): Energian kulutuksen vähentäminen, resurssien säästäminen ja hallinta sekä väestömäärän alentaminen globaalilla yhteistyöllä
* **Kieltäminen** (Denial): Odottaminen ja toivominen, että jokin ennaltanäkemätön elementti ratkaisee ongelman
* **Pelastusveneiden rakentaminen** (Building Lifeboats): Paikallisten alueiden muuttaminen kestäviksi siltä varalta, että globaali taloudellinen projekti romahtaa ympäriltä. Strategia sisältää myös keskiaikaisten luostareiden tyyppiset sivistyksen säilytyspaikat.

Heinberg kuvailee neljää strategiaa yksityiskohtaisesti ja käy läpi myös nykyistä poliittista ja taloudellista tilannetta niiden valossa. Hän esimerkiksi arvelee Yhdysvaltojen aloittaneen Irakin sodan pyrkiäkseen saamaan jalansijaa OPEC-järjestössä, pelotellakseen Saudi-Arabiaa ja varmistaakseen, että Yhdysvaltain dollari säilyy edelleen kansainvälisen öljykaupan valuuttana. Tämä on Heinbergin mukaan malliesimerkki *viimeinen jäljelle jäänyt voittaa* -strategiasta.

Heinberg katsoo *alasajon* olevan suositeltavin neljästä strategiasta, mistä seuraa myös teoksen nimi *Powerdown*. Strategialla on yhtäläisyyksia degrowth-liikkeen mallin kanssa. Sen mukaisesti yhteiskunnat yksinkertaistavat itseään, pienentävät kulutustaan ja siirtyvät globalisaatiosta lokalisaatioon. Samalle ne kuitenkin, hieman ristiriitaisesti edelliseen nähden, kehittävät uusia globaaleja yhteistyö- ja hallintoelimiä huolehtimaan resurssi- sekä väestökysymyksistä. Heinberg arvioi strategian äärimmäisen vaikeaksi toteuttaa, mutta hän pitää sitä parhaana keinona ylläpitää toimivia yhteiskuntia öljyhuipun jälkeen.

## Katso myös
* *[[The Party’s Over: Oil, War, and the Fate of Industrial Societies]]*
* Joseph Tainter
* Yhteiskunnallinen romahdus
* Öljykausi

## Lähteet
**Powerdown: Options and Actions for a Post-Carbon World* () (2004)
* 
### Viitteet

## Aiheesta muualla
*RichardHeinberg.com 
*Teoksen abstrakti  ASPOn sivuilla
*Teoksen arvostelu PostCarbonCities.net -sivustolla
Otto Kejonen

**Otto Kejonen** (s. 22. maaliskuuta 1992) on suomalainen jalkapalloilija, joka edusti viimeksi Veikkausliigan Myllykosken Palloa. Hän on pelipaikaltaan hyökkääjä.

Kejonen solmi MYPAn kanssa 1+1-vuotisen sopimuksen ennen kauden 2011 alkua. MYPA on myös hänen kasvattajaseuransa. Hän debytoi Suomen korkeimmalla sarjatasolla Veikkausligassa 9. kesäkuuta 2011 ottelussa Kuopion Palloseuraa vastaan. Hän pelasi kauden 2011 aikana myös lainalla Kakkosen KTP:ssä ja Susissa.

## Lähteet

## Aiheesta muualla

* Otto Kejosen esittely Veikkausliigan sivustolla
Rolf Peter Ollakka

**Rolf Ollakka** (s. 3. joulukuuta 1970) on suomalainen palkkasoturi, jota nousi julkisuuteen kesällä 1999, kun keskusrikospoliisi etsintäkuulutti hänet Kosovossa tapahtuneesta joukkotuhonnasta epäiltynä. Hän on taistellut muun muassa Burmassa ja Kosovossa. Hän on kirjoittanut kokemuksistaan kirjan *Suomalaisen palkkasotilaan tarina*, jonka on kustantanut Gummerus vuonna 2000.

Kirjassaan hän kirjoittaa muun muassa kokemuksistaan sotilaana Burmassa ja Kosovossa. Hän kertoo myös hakeneensa Ranskan muukalaislegioonaan suurin odotuksin. Ollakka kuitenkin pettyi ja väittää, että legioona ratsastaa historiallaan. "Se oli elämäni suurimpia pettymyksiä. Olin odottanut kunnon rääkkiä, koulutusta ja sotilaallista toimintaa, mutta koko legioona oli periaatteessa pullaa, kaakaota ja päänsilittelyä. Joskus 16-vuotiaana se olisi ollut sopiva paikka, muttei enää tuossa vaiheessa elämää", Ollakka kertoo.

## Lähteet
Iktys-symbolin parodiat

**Iktys-symbolin parodiat** ovat satiirisia muunnelmia kristinuskoon viittaavasta kalanmuotoisesta iktys-tunnuksesta. Esimerkiksi Lentävää spagettihirviötä esittävä symboli on muunnelma iktys-kuviosta.

## Kuvia

Tiedosto:Darwin Fish 02.svg|Darwin-kala.
Tiedosto:Cthulhufish.jpg|Cthulhu auton koristeena.
Tiedosto:Trekhtys.svg|*[[Star Trek]]* -kala.
Tiedosto:Science Ichthys.jpg|Raketin muotoinen tiedekala.
Tiedosto:FSM Logo.svg|Lentävä spagettihirviö.
Tiedosto:Russell's teapot.svg|Russellin teekannu.


## Katso myös
* Ateistien symbolit
* Näkymätön vaaleanpunainen yksisarvinen
* Uskontojen parodiat

## Aiheesta muualla

* Evolvefish.com. 
* The Fish Wars . Gene McKenna 1996–2000.
Mike Hough

**Michael Lloyd ”Mike” Hough** (s. 3. helmikuuta 1963 Montreal, Quebec, Kanada) on kanadalainen entinen jääkiekkoilija, pelipaikaltaan laitahyökkääjä.

## Pelaajaura
Hough edusti juniorivuosinaan muun muassa Kitchener Rangersiä, jossa hän oli voittamassa vuonna 1982 sekä Ontario Hockey Leaguen mestaruutta että Memorial Cupia, Canadian Hockey Leaguen mestaruutta. Myöhemmin samana vuonna Quebec Nordiques varasi hänet numerolla 181  yhdeksännellä kierroksella. Hän aloitti ammattilaisuransa vuonna 1983 AHL:n Fredericton Expressissä. 

Ensimmäisen ottelunsa NHL:ssä Hough pelasi kevään 1985 pudotuspeleissä ja ensimmäisen NHL:n runkosarjaottelunsa lokakuussa 1986. Hän pelasi 1980-luvun loppuvuosina sekä Quebec Nordiquesissa NHL:ssä että sen farmiseuroissa AHL:ssä, vuoteen 1988 Fredericton Expressissä ja vuosina 1988–1989 Halifax Citadelsissä. Hän vakiinnutti paikkansa NHL:ssä kaudella , jonka jälkeen hän ei pelannut farmisarjoissa ennen 1990-luvun loppua.

Hough teki NHL-uransa parhaat pisteet kaudella , jolla hän oli Nordiquesin viidenneksi paras pistemies tehtyään 38 tehopistettä, 16 maalia ja 22 syöttöpistettä, 61:ssä runkosarjaottelussa. Tuolla kaudella myös toimi Nordiquesin kapteenina. Hough ylitti 30:n tehopisteen rajan lisäksi kausina  ja . Kesäkuussa 1993 Nordiques ja Washington Capitals tekivät pelaajakaupan, jossa Hough siirtyi Capitalsiin vaihdossa Paul MacDermidiin ja Reggie Savageen. Hän ei kuitenkaan pelannut Capitalsissa otteluakaan, vaan siirtyi jo muutama päivä myöhemmin tulokasseura Florida Panthersiin laajennusvaraustilaisuuden kautta.

Hough edusti Panthersia neljän kauden ajan. Kaudella , kolmannellaan Floridassa, hän pääsi pelaamaan Stanley Cupin voitosta loppuotteluissa, joissa Panthers kuitenkin hävisi Colorado Avalanchelle. Hough pelasi tuona pudotuspelikeväänä joukkueensa kaikissa 22:ssa ottelussa ja teki niissä viisi tehopistettä, neljä maalia ja yhden syöttöpisteen. Vuonna 1997 hän siirtyi vapaana pelaajana New York Islandersiin, jossa pelasi viimeiset  NHL-kautensa. Kaudella  hän pelasi Islandersin lisäksi AHL:n Lowell Lock Monstersissa ja IHL:n Utah Grizzliesissä. 

Hough päätti pelaajauransa vuonna 1999. Hän pelasi NHL:ssä 707 runkosarjaottelua, joissa hän teki yhteensä 256 tehopistettä, sata maalia ja 156 syöttöpistettä. NHL:n pudotuspeleissä hän pelasi 44 ottelua, joissa hän teki yhteensä kymmenen tehopistettä, viisi maalia ja viisi syöttöpistettä.

## Pelaajauran jälkeen
Pelaajauransa päättymisen jälkeen Hough on toiminut jääkiekon parissa junioripelaajien valmentajana, muun muassa Jeff Snyderin apulaisvalmentajana aiemmin pelaajana edustamassaan Kitchener Rangersissä kaudella 2000–2001. Hän on myös työskennellyt elektroniikkayhtiö Research In Motionin palveluksessa.

## Lähteet

## Aiheesta muualla
*
Guru (vuoden 2007 elokuva)

**Guru** on Mani Ratnamin ohjaama ja käsikirjoittama intialainen draamaelokuva vuodelta 2007. Päärooleja näyttelevät Abhishek Bachchan ja Aishwarya Rai. Musiikin elokuvaan on säveltänyt A. R. Rahman.

## Näyttelijät

## Soundtrack

## Vastaanotto
Box Office India julisti *Gurun* ”hitiksi”.

## Palkinnot
* Filmfare Awards
** Paras lavastus – Samir Chanda
** Paras musiikki – A. R. Rahman
** Paras taustamusiikki – A. R. Rahman
** Paras koreografia – Saroj Khan (”Barso Re”)
** Paras naislaulaja – Shreya Ghoshal (”Barso Re”)

* International Indian Film Academy Awards
** Paras miesnäyttelijä – Abhishek Bachchan
** Paras naisnäyttelijä – Aishwarya Rai
** Paras musiikki – A. R. Rahman
** Paras naislaulaja – Shreya Ghoshal (”Barso Re”)

* Producers Guild Film Awards
** Paras kuvaus – Rajiv Menon
** Paras sanoitus – Gulzar (”Tere Bina”)
** Paras naislaulaja – Shreya Ghoshal (”Barso Re”)

* Screen Awards
** Paras musiikki – A. R. Rahman
** Paras taustamusiikki – A. R. Rahman
** Paras naislaulaja – Shreya Ghoshal (”Barso Re”)

* V. Shantaram Awards
** Paras ohjaus – Mani Ratnam
** Paras kuvaus – Rajiv Menon
** Paras musiikki – A. R. Rahman

* Zee Cine Awards
** Paras musiikki – A. R. Rahman
** Paras taustamusiikki – A. R. Rahman
** Paras naislaulaja – Shreya Ghoshal (”Barso Re”)

## Lähteet

## Aiheesta muualla
* 
*
Saksan kirjakauppiaiden rauhanpalkinto

**Saksan kirjakauppiaiden rauhanpalkinto** (*Friedenspreis des Deutschen Buchhandels*) on vuodesta 1950 jaettu kirjallisuuspalkinto. Palkinnonsaaja julkaistaan alkukesällä, varsinainen palkinnon myöntämistilaisuus on syksyllä Frankfurtin kirjamessujen yhteydessä. Palkinnon arvo on 25&nbsp;000 euroa.

## Palkitut ja palkintopuheen pitäjät

### 1950–1959

### 1960–1969

### 1970–1979

### 1980–1989

### 1990–1999

### 2000–2009

### 2011–2019

### 2020–

Lähde

## Lähteet

## Aiheesta muualla

* Friedenspreis des Deutschen Buchhandels
Matech Concepts

**Matech Concepts** on sveitsiläinen kilpa-autoja valmistava sekä kilpatallia pyörittävä yritys, jonka perusti Martin Bartek vuonna 2006. Yritys tekee yhteistyötä Ford Racingin kanssa kehittääkseen Ford GT -urheiluautoa kilpailemiseen sopivaksi. Yritys myös valmistaa GT:stä muokattuja versioita FIA GT1- ja GT3-sarjoihin pajallaan Mayenissa, Saksassa.  

## Lähteet
*Matech kilpatallin kotisivut
Äärimmäistä kulttuuria

**Äärimmäistä kulttuuria: Extreme-minuuksien historiaa dadaismista Hunter S. Thompsoniin** on Tampereen yliopiston sosiaalipsykologian dosentti Atte Oksasen kirja taiteen järkyttävästä ja rajoja rikkovasta avantgarde-liikkeistä. Kirjan julkaisi Johnny Kniga vuonna 2009.

Oksanen toteaa, että jotta rajojen rikkomisessa olisi mitään mieltä, niissä ei tule olla kyse pelkästä tuhoamisesta, vaan myös uuden rakentamisesta. Esimerkiksi rock-kulttuurissa aitouden ja uskottavuuden tavoittelu on johtanut itsetuhoisuuteen. Oksanen päättää kirjansa toteamalla, että rajojen rikkominen on nykyisin ajautunut umpikujaan.

## Vastaanotto
*[[Savon sanomat|Savon sanomien]]* arvostelija Juha Mäkinen ehdotti yhdeksi mahdolliseksi tieksi pois umpikujasta filosofi Eero Ojasen esittämää ajatusta. Ojanen on ehdottanut taiteen suuntautumista takaisin kauneuteen – ”se voisi olla tässä ajassa hyvinkin radikaali teko”.

## Lähteet

## Aiheesta muualla
* Pekka Wahlstedt: Julkisuuteen, maksoi mitä maksoi . Helsingin sanomat 20.2.2009.